Sadao Watanabe

Sadao Watanabe (; s. 1. helmikuuta 1933) on japanilainen jazzmuusikko.

Watanabe syntyi Utsunomiyassa, Tochigin prefektuurissa. Hän aloitti nuorena klarinetinsoiton, mutta erikoistui alttosaksofoniin muutettuaan Tokioon vuonna 1951. Tulevina vuosina hän teki yhteistyötä muiden muassa Toshiko Akiyoshin kanssa. Ensimmäisen albuminsa leaderina hän julkaisi vuonna 1961.

Vuonna 1962 Watanabe muutti Bostoniin opiskellakseen Berklee College of Musicissa. Hän palasi Japaniin vuonna 1965 ja on sittemmin työskennellyt muusikkona monipuolisesti niin kotimaassaan kuin ulkomaillakin. Hän juonsi myös pitkäaikaista radio-ohjelmaa. 

Watanabe on saanut useita palkintoja ja tunnustuksia. Marraskuussa 2005 hänet otettiin Nousevan auringon ritarikuntaan.

Aiheesta muualla 
 Viralliset sivut , 

Japanilaiset jazzmuusikot
Jazzsaksofonistit
Vuonna 1933 syntyneet
Elävät henkilöt